ফের ঘূর্ণাবর্ত, আগামী ২-৩ দিনে কী অবস্থা হবে? দেখুন বিগ আপডেট

কলকাতা: কয়েকদিন সকালে রোদ ঝলমল করলেও বেলা বাড়লে তুমুল বৃষ্টিতে ভিজেছে কলকাতা সহ শহরতলি ও দক্ষিণের বেশ কিছু জেলা। কয়েকদিনের বৃষ্টিতে কিছুটা হলেও পারদ নিম্নমুখি। সন্ধের পর হালকা হলেও শীতের (WB Winter Comeing) আমেজ অনুভূত হচ্ছে। ভোরের দিকের বাতাস শিরশিরানি শীতের জানান দিচ্ছে। এর মধ্যে হাওয়া অফিস বলছে,আগামী দুই তিন দিনে বাংলায় বর্ষা বিদায়ের শুরু। দক্ষিণ বাংলাদেশের উপর ঘূর্ণাবর্ত। এর প্রভাবে আজ দক্ষিণবঙ্গে বিক্ষিপ্তভাবে বৃষ্টির সম্ভাবনা থাকবে। রবিবার পর্যন্ত বিক্ষিপ্ত বৃষ্টি। দক্ষিণবঙ্গে বিক্ষিপ্তভাবে বজ্রবিদ্যুৎসহ বৃষ্টির (Kolkata Rain Forecast) সতর্কতা। উত্তর ও দক্ষিণ চব্বিশ পরগনা হাওড়া পূর্ব ও পশ্চিম মেদিনীপুরে বৃষ্টির সতর্কতা থাকবে। বজ্রবিদ্যুৎ সহ হালকা থেকে মাঝারি বৃষ্টির সঙ্গে ৩০ থেকে ৪০ কিলোমিটার গতি বেগে দমকা বাতাস। কলকাতা সহ অন্যান্য জেলাতেও বিক্ষিপ্তভাবে বৃষ্টির সম্ভাবনা।

আলিপুর আবহাওয়া দফতরের পূর্বাভাস, আগামী সপ্তাহে হাওয়ার দিকবদল হতে পারে। দক্ষিণ পশ্চিমা বাতাসের পাশাপাশি উত্তর পশ্চিম বাতাসের প্রভাব বাড়বে। দুই বাতাসের সংস্পর্শে কুয়াশার সম্ভাবনা তৈরি হবে রাতে ও সকালের দিকে। রবিবার বৃষ্টির সম্ভাবনা কিছুটা কমবে। সোমবার থেকে বৃষ্টির সম্ভাবনা আরো কমবে। কমবে বাতাসে জলীয় বাষ্পের পরিমাণ। পশ্চিমের জেলা বাঁকুড়া পুরুলিয়া পশ্চিম বর্ধমান থেকে বর্ষা বিদায়ের সম্ভাবনা আগামী সপ্তাহে।

আরও পড়ুন:রাজ্য পুলিশে নিয়োগ পরীক্ষা,রবিবার মিলবে বাড়তি মেট্রো পরিষেবা

উত্তরবঙ্গে বৃষ্টির সম্ভাবনা কম। ভারী বৃষ্টির আর কোন সতর্কবার্তা নেই। বেশিরভাগ সময় পরিষ্কার আকাশ। কখনোআংশিক মেঘলা আকাশ। পার্বত্য এলাকায় স্থানীয়ভাবে বজ্রবিদ্যুৎ সহ বৃষ্টির সামান্য সম্ভাবনা। এই বৃষ্টি কিছু এলাকার কিছু অংশে সামান্য সময়ের জন্য হতে পারে। ক্রমশ কমবে সেই বৃষ্টির সম্ভাবনাও। উইকেন্ডে আবহাওয়ার পরিবর্তন। বাতাসে আর্দ্রতার পরিমাণ কমবে। আরো কমবে বৃষ্টির সম্ভাবনা। আগামী সপ্তাহে বর্ষা বিদায়ের প্রস্তুতি।

দেখুন ভিডিও